Savage Amusement
Savage Amusement (ქართ. ველური გასართობი) — გერმანულ როკ-ჯგუფ სკორპიონსის მეათე სტუდიური ალბომი, გამოცემული 1988 წელს. აშშ-ის ჩარტში მან #5 პოზიციამდე მიაღწია და 1988 წლის 20 ივნისს პლატინის სტატუსი შეიძინა. ეს იყო ჯგუფის უკანასკნელი სტუდიური დისკი დიტერ დირკსის პროდიუსერობით. ალბომი, წინამორბედი Love at First Sting-ისგან მუსიკალურად განსხვავდება. ჯგუფი მისი ჩაწერისას სხვადასხვა ჟანრთან ექსპერიმენტებს ატარებდა და რადიოეთერისთვის უფრო მისაღებ სტილს იყენებდა, სინთეზატორის ჟღერადობით.